204 MISSIONS DIPLOMATIQUES 



veinl ce Demetrius Pharien , duquel Oppian faict mention en son histoire. 



XXIII". — Nous arrivasnies environ les neuf lieurcs du matin à Lésina, 

 ville principalle de l'isle, où nous envoyasmes nostre marinier vers le 

 capitaine du lieu, et, cependant, avons demeuré en nostre navire, jusqucs 

 à la venue dudicl capitaine, lequel nous donna congé de sortir. Nous 

 vinmes vers le monastère de S'-François qu'il y at illecq, et après noz 

 prières faicles au Dieu tout puissant, nous sommes mis à table. 



XXIIII". — Après disner avons reprins nostre chemin, et estantz ren- 

 trez en nostre navire, arrivasmes environ la nuict en ung lieu dans l'isle 

 de Soha, où nous avons passé la nuict; et est distante ceste isle de celle 

 de Lésina trente mille pas. Nous avons icy eu fault d'eaue douce. 



XXV°. — Nous avons navigé, et sommes venuz près le port appelle El 

 Cabo del Archangelo ; après avons arrivé en ung villaige qu'ilz nomment 

 Primosgheve, lequel est environné de murailles, pour crainctes des pille- 

 ries des Turcqz, et de nuict arrivasmes en ung villaige nommé Mortar, où, 

 par faulte de viandes, fusmes contrainctz de passer la nuict sans souper. 



XXVI°. — Arrivasmes à la ville de Jadere ', et nous retirasmes dans 

 une maison hors la ville, et envoyasme Pierre [Tragurinus) vers icelle ville; 

 mais les Vénetiens ne le voulurent laisser entrer, et le jour en suyvant 

 aulcuns nobles dudict lieu nous vindrent saluer, et nous conduisirent dans 

 la ville, où nous avons vu le corps qu'ilz disent estre de sainct Simon-le- 

 Juste, que le roy Andréas, retournant de la Terre Saincte, avoit aultrefois 

 transporté. Jadere veint de la manière subséquente au pouvoir des Véne- 

 tiens. Estant icelle ville libre, et recebvant pour le droict de passaige trente 

 et deux mille ducatz par an des Vénetiens, se meut certain débast entre 

 Charles de Naplcs et Sigismonde, roy d'Hongrie, et comme l'une partie 

 de la noblesse favorisoit l'ung desdicts roys, et l'aultre partie l'aullre, de 

 laquelle noblesse y avoit lors 128 familles, estant la noblesse qui tenoit 

 le chasteau moindre de force, elle reçeut cincq cents soldats que les Véne- 

 tiens avoient destinés pour Cypre, sans aulcunement penser à ce que 

 depuis est ensuivy. Lesdictz soldatz ont enchâssé depuis la noblesse, pre- 



' Zara. 



